section_heading: Obitelj
paragraph_text: Hugo von Kathen je rođen 27. kolovoza 1855. u Freienwaldeu (danas Chociwel u Poljskoj) u pruskoj vojničkoj obitelji. Sin je Karla von Kathen koji je bio zemljoposjednik i bojnik u pruskoj vojsci, te majke Agnes Schumann. U rujnu 1884. sklopio je brak sa Susanne von Dechend, inače kćerkom Hermanna von Dechenda, predsjednika pruske središnje banke i člana pruskog parlamenta, i njegove žene Adelgunde Wilke.